als_Latn dik_Latn sag_Latn
Bachelor
UET të ofron mundësinë për të studiuar me pedagogët më të mirë shqiptarë si edhe shumë profesorë të ftuar nga universitetet më të mira të Evropës e Shteteve të Bashkuara të Amerikës, me të cilët UET ka marrëveshje partneriteti. Bashkohu me studentët tanë dhe bëhu pjesë e jetës akademike aktive, eksperiencave ndërkombëtare dhe kontakteve me tregun e punës gjatë viteve të studimit. Bashkohu me ne për të pasur akses në të gjitha mundësitë dhe lehtësitë gjatë studimit që UET të ofron. Të ardhmen mund ta planifikosh duke u nisur nga lista e programeve Bachelor që mundësojnë 3 Fakultetet e UET.
Detyrimet akademike për studentin
Frekuentimi i procesit mësimor (leksione, kolokiume, leksion/seminare, seminare/laboratorë) në programet e ciklit të parë të studimeve, Bachelor, është i detyrueshëm në masën 60% (gjashtëdhjetë). Ky frekuentim është parakusht për t’u futur në provimet përfundimtare.
Diplomimi
Mbrojtja e diplomës është detyrimi përfundimtar për diplomimin e studentit. Mbrojtja bëhet përmes paraqitjes së një punimi diplome ose dhënies së një Provimi të Përgjithshëm Përfundimtar.
Punimi i diplomës për studentët e programit Bachelor duhet të jetë punim origjinal me rreth 9-10 mijë fjalë. Studenti nuk pritet të bëjë punë të thelluar në terren ose të kontribuojë në një debat teorik/konceptual, por të aplikojë një model/teori të caktuar në një rast të veçantë, duke u bazuar kryesisht në burime dytësore/literaturë. Qëllimi i këtij punimi është të shfaqë aftësitë e studentit për të mbledhur dhe vlerësuar informacionin, për të analizuar në mënyrë teorike faktet e mbledhura, si dhe për t’i paraqitur përfundimet e arritura në një format akademik. Diploma zhvillohet me ndihmën e një profesori që e udhëheq studentin deri në finalizimin e temës së diplomës.
- Fakulteti Juridik
- Juridik i Përgjithshëm
-
Fakulteti Ekonomik dhe i Teknologjisë së Informacionit
- Menaxhim Biznesi
- Financë Bankë
- Informatikë Ekonomike (Menaxhim Biznesi)
- Informatikë Ekonomike (Financë Bankë)
-
Fakulteti i Shkencave Sociale dhe Edukimit
- Komunikim - Marrëdhënie Publike
- Komunikim - Dizajn
- Shkenca Politike
- Marrëdhënie Ndërkombëtare
- Sociologji - Antropologji Sociale
- Psikologji
Programe në proces licencimi në MAS
Shkrim Krijues - Gazetari
Histori
Filozofi
Mësuesi për Arsimin Fillor
Shkencat e Edukimit
sot_Latn als_Latn als_Latn als_Latn epo_Latn als_Latn als_Latn uzn_Latn als_Latn unk als_Latn als_Latn als_Latn als_Latn als_Latn unk als_Latn als_Latn hrv_Latn als_Latn als_Latn lim_Latn bug_Latn als_Latn als_Latn nso_Latn taq_Latn als_Latn als_Latn